पाएं अपने शहर की ताज़ा ख़बरें और फ्री ई-पेपरडाउनलोड करें
जिला मुख्यालय पर बुधवार की सुबह 9 बजे से पहले दिन शहर के एक्सीलेंस स्कूल क्रमांक 1 में 18+ का वैक्सीनेशन शुरू किया हुआ। इस वैक्सीनेशन के दौरान शहर के युवाओं में भारी उत्साह देखा गया। इस उत्साह के चलते दोपहर 3 बजे तक ही स्वास्थ्य विभाग द्वारा आवंटित 100 डोज में से 95 ने टीकाकरण करा लिया। इसके बाद शाम 5 बजे तक कोई भी व्यक्ति केंद्र पर वैक्सीनेशन कराने नहीं पहुंचा।
शहर में पन्ना रोड स्थित एक्सीलेंस स्कूल नंबर 1 में बुधवार की सुबह 9 बजे पहले दिन 18+ का कोविड टीकाकरण शुरू किया गया। इस दौरान जिला कार्यक्रम अधिकारी राजेंद्र खरे और जिला टीकाकरण अधिकारी डॉ मुकेश प्रजापति मुख्य रूप से मौजूद रहे। पहले दिन 18+ टीकाकरण की शुरुआत करते हुए इन दोनों अधिकारियों की मौजूदगी में शहर के नीरज रिछारिया को पहला डोज लगाया गया। इसके बाद केंद्र पर पहुंचे शहर के अन्य 18+ लोगों का वैक्सीनेशन किया गया।
इस दौरान शहर के युवाओं में इतना अधिक उत्साह रहा कि दोपहर 3 बजे तक ही 100 में से 95 ने कोविड टीका लगवाते हुए वैक्सीनेशन करवा लिया। लेकिन इसके बाद बाकी शेष रह गए 5 युवा शाम 5 बजे तक केंद्र पर टीकाकरण कराने नहीं पहुंचे।
आधा घंटे डॉक्टर की देखरेख में रहने के बाद युवा घर गए
छतरपुर शहर की कविता मिश्रा, राघवेंद्र सिंह और शिवम मिश्रा ने बताया कि काेविड पोर्टल व आरोग्य सेतु एप पर दो दिन पहले हम लोगों ने वैक्सीनेशन का रजिस्ट्रेशन कराते हुए बुधवार की दोपहर का अप्वाइंटमेंट बुक करवाया। हम सभी में वैक्सीनेशन का इतना अधिक उत्साह था कि अप्वाइंटमेंट का समय आने से 30 मिनट पहले ही केंद्र पर पहुंच गए।
बारी आने पर इन युवाओं ने कोविड टीका लगवाते हुए अपना वैक्सीनेशन कराया। शिवम ने बताया कि टीकाकरण कराने के पहले हल्का डर जरूर लगा। पर टीका लगने के बाद कोई परेशानी नहीं हुई। आधा घंटे तक डॉक्टर की देखरेख में रहने के बाद यह युवा आपने-अपने घर निकल गए।
वैक्सीनेशन सेंटर में सुविधाओं का अभाव, कैसे सुरक्षित रहेगी वैक्सीन
एक्सीलेंस स्कूल क्रमांक 1 में 18+ और 45+ लोगों का वैक्सीनेशन करने के लिए स्वास्थ्य विभाग द्वारा दो टीकाकरण केंद्र बनाए गए हैं। लेकिन इन दोनों केंद्रों पर पर्याप्त सुविधाएं उपलब्ध नहीं है। इन केंद्रों पर न तो मेडिकल स्टाफ और न ही वैक्सीनेशन करने वालों के लिए पेयजल की व्यवस्था है और न ही केंद्र पर रखे कूलरों में पानी डालने के लिए पानी की व्यवस्था है। साथ ही 45+ वैक्सीनेशन केंद्र के कक्षों में खिडकियां मौजूद नहीं है।
इस कारण इन कक्षों का दिन के समय तापमान अधिक रहता है। जबकि कोवैक्सीन और कोविशील्ड को सुरक्षित रखने के लिए 2 से 8 डिग्री के मध्य तापमान होना चाहिए। यदि इन केंद्रों के कक्षों का तापमान अधिक रहेगा तो वैक्सीन सुरक्षित नहीं रहेगा, साथ ही वैक्सीनेशन कराने वालों लोगों को परेशानी होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn